รัฐบาลไทย-ข่าวทำเนียบรัฐบาล-ก.อุตฯ ดึงน้ำในขุมเหมืองเก่า น้ำทิ้งโรงงานที่ผ่านเกณฑ์กฎหมายเตรียมพร้อมผันเข้าระบบ 169 ล้าน ลบ.ม. ช่วยเกษตรกรสู้วิกฤติภัยแล้ง !
วันศุกร์ที่ 17 มกราคม 2563
ก.อุตฯ ดึงน้ําในขุมเหมืองเก่า น้ําทิ้งโรงงานที่ผ่านเกณฑ์กฎหมายเตรียมพร้อมผันเข้าระบบ 169 ล้าน ลบ.ม. ช่วยเกษตรกรสู้วิกฤติภัยแล้ง !
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า กระทรวงอุตสาหกรรมได้สํารวจปริมาณน้ําทิ้งโรงงาน และแหล่งน้ําในขุมเหมืองที่สามารถนําไปใช้ประโยชน์ในภาคเกษตรกรรมในช่วงวิกฤติภัยแล้งปี 2563
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า กระทรวงอุตสาหกรรมได้สํารวจปริมาณน้ําทิ้งโรงงาน และแหล่งน้ําในขุมเหมืองที่สามารถนําไปใช้ประโยชน์ในภาคเกษตรกรรมในช่วงวิกฤติภัยแล้งปี 2563 เพื่อให้ภาคอุตสาหกรรมได้มีส่วนช่วยเหลือเกษตรกร และภาคส่วนอื่นๆ ในการช่วยบรรเทาปัญหาการขาดแคลนน้ําในหลายพื้นที่ จากการสํารวจล่าสุดมีปริมาณน้ํารวม 169 ล้านลูกบาศก์เมตร (ลบ.ม.) ที่พร้อมผันน้ําให้ภาคส่วนต่างๆ ได้ใช้ประโยชน์ และกระทรวงฯ จะจัดส่งข้อมูลไปยัง ศูนย์บัญชาการเฉพาะกิจและแผนปฏิบัติการป้องกันและแก้ไขปัญหาวิกฤติน้ํา ที่มีนายกรัฐมนตรีเป็นผู้บัญชาการศูนย์ฯ เพื่อบูรณาการร่วมกับหน่วยงานที่เกี่ยวข้องในการ ดึงน้ําข้างต้นเพื่อใช้แก้วิกฤติภัยแล้งให้ผ่านพ้นไป
“น้ําในขุมเหมืองเก่าทั่วประเทศ เบื้องต้นพบว่า ในอดีตได้มีการนําไปใช้เพื่อการอุปโภคบริโภค และเป็นน้ําต้นทุนในการผลิตน้ําประปา เช่น จังหวัดภูเก็ต ระนอง และพังงา ฯลฯ ซึ่งใน ปีนี้มีแหล่งน้ําในกลุ่มเหมืองแร่ จํานวน 36 แห่ง รวม 105 บ่อเหมือง มีปริมาณน้ําทั้งสิ้น 166,019,100 ลบ.ม. ที่สามารถนําน้ําไปใช้ประโยชน์ได้ และปัจจุบันได้นําน้ําไปใช้ประโยชน์แล้ว ถึง 50 บ่อเหมือง คิดเป็นปริมาณน้ํารวมกว่า 65,392,000 ลบ.ม. กรมอุตสาหกรรมพื้นฐานและการเหมืองแร่ (กพร.) ได้ตรวจสอบวิเคราะห์คุณภาพน้ําในแหล่งน้ําขุมเหมือง และได้ประสานจัดส่งข้อมูลปริมาณน้ําขุมเหมืองในเขตพื้นที่ต่างๆ ให้กับ สํานักงานอุตสาหกรรมจังหวัด (สอจ.) และองค์การบริหารส่วนตําบล (อบต.) ที่เกี่ยวข้อง เพื่อประกอบการพิจารณานําน้ําไปใช้ประโยชน์ รวมทั้งจัดสรรให้ทั่วถึงซึ่งจะเน้นในพื้นที่ประสบภัยแล้งอย่างหนักก่อน
สําหรับการนําน้ําทิ้งจากโรงงานไปใช้ประโยชน์จะดําเนินการได้ ภายหลังจากที่กรมโรงงานอุตสาหกรรม (กรอ.) จัดทําประกาศฯ เรื่อง หลักเกณฑ์ วิธีการ และเงื่อนไขการพิจารณาอนุญาตโรงงานอุตสาหกรรม นําน้ําทิ้งของโรงงานไปใช้ประโยชน์ในพื้นที่เกษตรกรรมในช่วงภัยแล้ง ซึ่งคาดว่าประกาศฯ ได้ภายในเดือนมกราคมนี้ โดยผมได้รับรายงานการสํารวจของ สอจ. 76 จังหวัดทั่วประเทศ พบว่ามีโรงงานประเภทแปรรูปการเกษตรที่มีน้ําทิ้ง จํานวนทั้งสิ้น 3,103 โรง มีปริมาณน้ําทิ้งที่ผ่านการบําบัดให้มีค่ามาตรฐานตามกฎหมายและพร้อมจะช่วยเหลือภาคเกษตรกรรม จํานวนรวม 3,772,417 ลบ.ม. ซึ่งกระทรวงฯ คาดการณ์ในเบื้องต้นว่า น้ําทิ้งที่ระบายออกจากโรงงานจะสามารถช่วยเหลือเกษตรกรในพื้นที่โดยรอบโรงงานได้จํานวนกว่า 1,500 ราย ซึ่งถ้ารวมกับปริมาณน้ําในกลุ่มเหมืองแร่ ที่มีปริมาณน้ํา 166,019,100 ลบ.ม. จะมีปริมาณน้ํารวมกว่า 169 ล้าน ลบ.ม.” นายกอบชัย กล่าว
ขณะนี้ภาคอุตสาหกรรมยังไม่ได้รับผลกระทบจากสถานการณ์ภัยแล้งอย่างชัดเจน เนื่องจากโรงงานที่ใช้น้ําในการผลิตในปริมาณมาก ส่วนใหญ่จะมีบ่อกักเก็บน้ําทิ้งไว้ใช้ประโยชน์ และมีการนําน้ํากลับมาใช้ในการผลิตอีกครั้ง ส่วนโรงงานที่อยู่ในพื้นที่นิคมอุตสาหกรรม ทางการนิคมอุตสาหกรรมแห่งประเทศไทย (กนอ.) ได้เตรียมแหล่งน้ําสํารองเพียงพอที่จะรับมือกับภัยแล้ง จึงมั่นใจว่าโรงงานจะไม่ได้รับผลกระทบและเกิดปัญหาการแย่งน้ํากับภาคส่วนอื่น แต่หากพบผู้ประกอบการรายใดที่มีแนวโน้มได้รับผลกระทบ หรือน้ําต้นทุนไม่เพียงพอ กระทรวงฯ จะออกมาตรการช่วยเหลือให้ต่อไป
ข้อมูลแหล่งน้ําขุมเหมืองของ กพร. ในพื้นที่ภาคเหนือ มี 13 บ่อเหมืองในจังหวัดเชียงใหม่ พะเยา ลําปาง ลําพูน ปริมาณน้ํารวม 129 ล้าน ลบ.ม. ภาคตะวันออกเฉียงเหนือ มี 17 บ่อเหมืองในจังหวัดขอนแก่น นครราชสีมา บุรีรัมย์ เลย ศรีสะเกษ สุรินทร์ หนองบัวลําภู อุบลราชธานึ ปริมาณน้ํารวม 11 ล้าน ลบ.ม. ภาคกลาง มี 4 บ่อเหมืองในจังหวัดนครสวรรค์ เพชรบูรณ์ ปริมาณน้ํารวม 1.7 ล้าน ลบ.ม. ภาคตะวันออก มี 4 บ่อเหมืองในจังหวัดจันทบุรี ชลบุรี ปราจีนบุรี สระแก้ว ปริมาณน้ํารวม 8 แสน ลบ.ม. ภาคตะวันตก มี 5 บ่อเหมืองในจังหวัดกาญจนบุรี ตาก ประจวบคีรีขันธ์ เพชรบุรี ราชบุรี ปริมาณน้ํารวม 8.7 ล้าน ลบ.ม. และภาคใต้ มี 6 บ่อเหมืองในจังหวัด ตรัง นครศรีธรรมราช นราธิวาส พังงา และภูเก็ต ปริมาณน้ํารวม 14 ล้าน ลบ.ม.
-------------------------